CELEX: 62016FN0010
Language: mt
Date: 2016-02-17 00:00:00
Title: Kawża F-10/16: Rikors ippreżentat fis-17 ta’ Frar 2016 – ZZ vs L-Ombudsman Ewropew

30.5.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 191/51
            
         Rikors ippreżentat fis-17 ta’ Frar 2016 – ZZ vs L-Ombudsman Ewropew
   (Kawża F-10/16)
   (2016/C 191/74)
   Lingwa tal-kawża: il-Grieg
   
      Partijiet
   
   
      Rikorrent: ZZ (rappreżentant: Vasileios A. Christianos, avukat)
   
      Konvenut: L-Ombudsman Ewropew
   
      Suġġett u deskrizzjoni tat-tilwima
   
   Annullament tad-deċiżjoni tal-Ombudsman Ewropew li ma tiġix aċċettata l-kandidatura tar-rikorrent għall-pożizzjoni ta’ segretarju ġenerali tal-uffiċċju tal-Ombudsman u l-kundanna tal-konvenut għall-ħlas tad-danni fir-rigward tad-danni materjali u morali allegatament subiti mir-rikorrent.
   
      Talbiet
   
   
               —
            
            
               tannulla d-deċiżjoni kkontestata tad-9 ta’ Novembru 2015 tal-Ombudsman Ewropew, li permezz tagħha dan tal-aħħar ċaħad l-ilmenti amministrattivi tar-rikorrent;
            
         
               —
            
            
               tannulla d-deċiżjoni tal-10 ta’ April 2015, li ċaħdet lir-rikorrent minn intervista, u d-deċiżjoni tas-16 ta’ Lulju 2015 li taħtar lil B.G. fil-pożizzjoni ta’ segretarju ġenerali tal-uffiċċju tal-Ombudsman Ewropew;
            
         
               —
            
            
               tordna lill-Ombudsman Ewropew iħallas lir-rikorrent is-somma ta’ EUR 112 472,64 bħala kumpens għad-dannu materjali subit minn dan tal-aħħar;
            
         
               —
            
            
               tordna lill-Ombudsman Ewropew iħallas lir-rikorrent is-somma ta’ EUR tletin elf (30 000) bħala kumpens għad-dannu morali subit minn dan tal-aħħar;
            
         
               —
            
            
               tikkundanna lill-Ombudsman Ewropew għall-ispejjeż kollha tar-rikorrent.